San Martín del Rey Aurelio
#000002
-Vamos dir a ver les escavaciones d’una ciudá romana a Palencia. Y, como nun vos comportéis como dios manda, póngovos a picu y pala colos arqueólogos —dixo Don Antonio, el maestru, el día que decidió, nun arrebatu de valentía, cruzar el Cordal y llevalos d’escursión a Palencia. Pa Pablo y María yera la primer vez que salíen d’Asturies.
#000003
Puestu de pies nel pasiellu del bus, Don Antonio garró pela oreya al cabezaleru de tolos amotinamientos, rebeliones, trastaes y bromes pesaes nel colexu nos últimos cuatro meses: Diego Texón, un guaḥe nuevu qu’esi cursu baxare de Llaviana a vivir a la barriada depués de que los pas se divorciaren. Yera algo primu de Pablo.
#000004
—Esti primu tuyu ye un xole, Pablín —dicía María de la que vía a Texón esguilar peles muries como si fuera un llagartu.
#000005
—¿Vas dicímelo a mi, rediós? Que me garró l’otru día la llibreta de los dibuxos y entafarrómela entera de mierda.
#000006
María echo a rir a carcaxaes. Pablo y ella asentárensena segunda filera del bus que los llevaba camín de la meseta. Taben a menos d’un metru del maestru y del xostrón.
#000007
—Oi, y amás, nun ye’l mio primu. Ye mediu primu. Y, amás, diz mio ma que se comporta asina porque ta traumatizáu pola separación de los pas. Y, amás, diz mio ma qu’hai que lu comprender. Y, amás, diz mio ma que va al sicólogu y too.
#000008
—De sicólogu va acabar Don Antonio. Míralu... —dixo mientres-y daba’l primer mordiscu al bocadiellu que traxere de casa.
#000009
Pablo miró p’alantre y vio a Don Antonio tirando de la oreya de Diego con rabia contenida.
#000010
—¿Oyístime, Texón? A picu y pala te pongo nes escavaciones... conque nun quiero Comandu Xaréu ni nada pel estilu... ¿Texón, tas escuchándome?
#000011
Diego, que, como buen trastu yera roxu y pecosu, nun escuchaba.
#000012
—Picu y pala non, maestru, dame dinamita, que lo ventilo too —y coles mesmes llevantóse nel asientu y puñu n’alto gritó:
#000013
L’“ehhhh” yera la manera que tenía Diego Texón de fervoriar a les mases, quier dicise, al restu de guaḥes, que, como-y teníen más mieu qu’otra cosa, gritaben tamién.
#000014
—¡Comandu Xaréu, dinamita! ¡Ehhhhh! —dicía Diego.
#000015
—¡Comandu Xaréu, dinamita! ¡Ehhhhh! —repetía’l restu.
#000016
La simple mención de la pólvora fizo temblar al maestru en mediu del autobús. Don Antonio tovía nun recuperare de la última trastada del nuevu demonión que reinaba na so aula.
#000017
Diego anduviere, nes últimes fuelgues mineres, de barricada en barricada pidiéndo-yos a los mineros que-y dieren un petardu. Los paisanos fueron dándo-ylu, sí, d’unu nunu, hasta que xuntó sesenta y cinco. El guaḥe esperó al día en que Don Antonio punxo l’exame d’Historia p’amarrar los que pudo nuna sola mecha (33 petardos) y facelos estallar na clas xusto nel momentu en que’l maestru se ponía a recitar les divisiones.
#000018
Cuando, depués de la esplosión, la directora del colexu entró pela puerta pa ver qué pasare, topóse al paisanu sentáu naso siella hiperventilando y coles gafes en suelu y a Diego Texón subíu enriba la mesa y gritando:
#000019
Y a tolos demás guaḥes respondiendo:
#000020
La mente de Don Antonio volvió al bus y resopló. Palencia esfumóse nesiresoplíu. El maestru, primero de sentase xunto a Diego Texón pa tenelu domináu, díxo-y al Remigio’l Xofer: «Tira pa La Chalana, anda, que me paez a mi que lo más romano que van ver güei estos guaḥes ye El Puente d’Arcu...»
#000021
—¿Maestru? —preguntó Diego, al so llau, con voz de buenu.
#000022
—¿Quéééééé? —respondió él con paciencia.
#000023
—El Puente d’Arcu nun ye romanu... y, por cierto... ¿crees que podíemos esbarrumbalu con esto que me sobró del otru día?
#000024
32 petardos, dos gomeros y una navaya fue tolo incautao aquel día a Diego Texón.
#000025
El Comandu Xaréu quedó desarticuláu lo menos un trimestre. Hasta les siguientes fuelgues, que se rearmó.
#000026
← La Universidad explora las posibilidades turísticas de Redes
“Solo puedo hablar de Villoria y de les cuenques porque es lo que conozco. Hablar de otra cosa sería para mi estafar a la gente”. →
#000027
Mayo de flores y más...
#000028
“El día a día en el Ayuntamiento es apasionado, decidido y planificado”
Martín Ardines afronta esta nueva legislatura al frente del Ayuntamiento con una gran responsabilidad, compromiso y una más que solvente
#000029
“El día a día en el Ayuntamiento es apasionado, decidido y planificado”
#000030
Martín Ardines afronta esta nueva legislatura al frente del Ayuntamiento con una gran responsabilidad, compromiso y una más que solvente
#000031
Cogersa abre mañana las inscripciones para el nuevo curso de la Red de Escuelas por el Reciclaje
El lema de este año es “Moda responsable”, con los residuos textiles como eje de trabajo para los centros Oviedo,
#000032
Cogersa abre mañana las inscripciones para el nuevo curso de la Red de Escuelas por el Reciclaje
#000033
El lema de este año es “Moda responsable”, con los residuos textiles como eje de trabajo para los centros Oviedo,
#000034
Langreo se prepara para honrar a la Virgen de El Carbayu
En Langreo está todo preparado para rendir homenaje a su patrona, la virgen de El Carbayu. Las celebraciones patronales, declaradas
El Descenso Folklórico y las fiestas del Otero llenan de diversión el mes de agosto lavianés
#000035
En Langreo está todo preparado para rendir homenaje a su patrona, la virgen de El Carbayu. Las celebraciones patronales, declaradas
#000037
El Descenso Folklórico y las fiestas del Otero llenan de diversión el mes de agosto lavianés
#000038
Asturias Brilla en Fitur. Febrero
#000040
Coronavirus vuelta al cole. Septiembre
#000041
Atlas de Geografía Minera: ¿Por quién doblan las campanas en Ladines?
En Ladines durante dos meses, por primera vez en dos siglos, dejaron de sonar las campanas. La causa fue noble,
#000042
En Ladines durante dos meses, por primera vez en dos siglos, dejaron de sonar las campanas. La causa fue noble,
#000044